Návrh

ZÁKON

z ........................ 2013,

ktorým sa mení a dopĺňa zákon Slovenskej národnej rady č. 78/1992 Zb. o daňových poradcoch a Slovenskej komore daňových poradcov v znení neskorších predpisov

Národná rada Slovenskej republiky sa uzniesla na tomto zákone:

Čl. I

     Zákon Slovenskej národnej rady č. 78/1992 Zb. o daňových poradcoch a Slovenskej komore daňových poradcov v znení zákona č. 249/1994 Z. z., zákona č. 101/1995 Z. z., zákona č. 378/1996 Z. z., zákona  č. 68/2005 Z. z. a zákona č. 136/2010 Z. z. sa mení a dopĺňa takto:

1.	V poznámke pod čiarou k odkazu 1 sa citácia „Zákon Slovenskej národnej rady č. 544/1990 Zb. o miestnych poplatkoch v znení neskorších predpisov“ nahrádza citáciou „Zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov“.
 
2.	V § 2 písm. b) sa slová „územnými finančnými orgánmi2)“ nahrádzajú slovami „orgánmi štátnej správy v oblasti daní, poplatkov a colníctva2)“.

	Poznámka pod čiarou k odkazu 2 znie:
	„2) Zákon č. 479/2009 Z. z. o orgánoch štátnej správy v oblasti daní a poplatkov a o 	     zmene a doplnení niektorých zákonov v znení neskorších predpisov.
	     Zákon č. 333/2011 Z. z. o orgánoch štátnej správy v oblasti daní, poplatkov a              	     colníctva v znení neskorších predpisov.“.

3.	V § 4 odsek 1 znie:
„(1) Daňovým poradcom je fyzická osoba zapísaná v zozname daňových poradcov (ďalej len „zoznam“) podľa § 8 ods. 3 alebo ods. 5 alebo zaregistrovaná v zozname podľa § 8 ods. 6; zoznam vedie komora.“.

4.	V § 5 písmeno c) znie: 
„c) získala vysokoškolské vzdelanie druhého stupňa ekonomického alebo právnického zamerania na vysokej škole v Slovenskej republike3a) alebo má uznaný doklad o vysokoškolskom vzdelaní druhého stupňa ekonomického alebo právnického zamerania vydaný zahraničnou vysokou školou a vykonávala najmenej päť rokov ekonomickú alebo právnickú prax alebo vykonávala najmenej tri roky činnosť asistenta daňového poradcu, pričom výkon päťročnej praxe nie je viazaný na ukončené vysokoškolské vzdelanie,“.

Poznámka pod čiarou k odkazu 3a znie: 
„3a) § 2 ods. 5 zákona č. 131/2002 Z. z. o vysokých školách a o zmene a doplnení niektorých zákonov v znení zákona č. 528/2003 Z. z.“.
Poznámka pod čiarou k odkazu 3b sa vypúšťa.

5.	V § 5 písm. d) sa na konci pripájajú tieto slová: „alebo rozdielovú skúšku podľa § 8a ods. 4, ak nejde o daňového poradcu uvedeného v § 8 ods. 6.“.

6.	V § 6 ods. 2 sa vypúšťajú slová „obvodného úradu, ktorý plní úlohy“ a slová „(ďalej len „jednotné kontaktné miesto“)“.

7.	V § 6 ods. 3 sa za slovom „opakovania“ vypúšťa čiarka a slová „ako aj rozsah, obsah a termín preskúšania podľa § 10 ods. 5“.

8.	V § 6 odsek 4 znie:
„(4) Ustanovenia odsekov 1 až 3 sa primerane použijú na rozdielovú skúšku.3e)“.

Poznámka pod čiarou k odkazu 3e znie: 
„3e) § 20 zákona č. 293/2007 Z. z. o uznávaní odborných kvalifikácií v znení zákona č. 81/2013 Z. z.“.

9.	V § 6 sa vypúšťa odsek 5.

10.	V § 7 ods. 2 sa za slová „vykonanie skúšky“ vkladajú slová „alebo rozdielovej skúšky“.

11.	§ 8 vrátane nadpisu znie:

„§ 8
Oprávnenie na výkon daňového poradenstva

(1) Oprávnenie vykonávať daňové poradenstvo nadobúda fyzická osoba dňom zápisu alebo registrácie do zoznamu. K tomuto dňu vydá komora daňovému poradcovi osvedčenie na výkon daňového poradenstva.
(2) Fyzická osoba, ktorá získala osvedčenie podľa § 5 a nie je zaregistrovaná podľa odseku 6, požiada komoru o zápis do zoznamu najneskôr do šiestich mesiacov od získania osvedčenia podľa § 5. Ak bola žiadosť o zápis do zoznamu podaná prostredníctvom jednotného kontaktného miesta, lehota podľa prvej vety je zachovaná doručením tejto žiadosti jednotnému kontaktnému miestu.
(3) Komora zapíše bezodkladne odo dňa doručenia písomnej žiadosti o zápis do zoznamu
a) fyzickú osobu, ktorá získala osvedčenie podľa § 5 a zložila do rúk prezidenta komory tento sľub: „Sľubujem na svoju česť a svedomie, že budem dodržiavať Ústavu Slovenskej republiky a ostatné všeobecne záväzné právne predpisy, svedomite a zodpovedne plniť svoje povinnosti daňového poradcu a zachovávať mlčanlivosť o všetkých skutočnostiach, ktoré sa dozviem v súvislosti s výkonom daňového poradenstva.“,
b) právnickú osobu podľa § 4 ods. 2, v ktorej majú daňoví poradcovia zapísaní v zozname najmenej 50 % podielov na základnom imaní alebo hlasovacích práv v spoločnosti,4)
c) fyzickú osobu, ktorá je príslušníkom iného štátu než členského štátu Európskej únie alebo štátu, ktorý je zmluvnou stranou Dohody o Európskom hospodárskom priestore, ak preukáže, že je oprávnená poskytovať daňové poradenstvo v tomto štáte, zložila skúšku podľa § 6 a zložila sľub podľa písmena a).
(4) Ak bola žiadosť o zápis do zoznamu podaná prostredníctvom jednotného kontaktného miesta, lehota na zápis podľa odseku 3 začína plynúť doručením žiadosti komore.
(5) Komora zapíše bezodkladne odo dňa splnenia podmienok podľa § 8a ods. 1 a 2 do zoznamu daňového poradcu, ktorý
	a) je štátnym príslušníkom členského štátu Európskej únie alebo štátu, ktorý je 	zmluvnou stranou Dohody o Európskom hospodárskom priestore (ďalej len "členský 	štát"),
	b) má v úmysle poskytovať daňové poradenstvo v Slovenskej republike sústavne.
(6) Komora zaregistruje bezodkladne odo dňa splnenia podmienok podľa osobitného 	predpisu4a) do zoznamu daňového poradcu, ktorý
	a) je štátnym príslušníkom členského štátu,
	b) má v úmysle poskytovať daňové poradenstvo v Slovenskej republike dočasne alebo 	príležitostne.
(7) Daňoví poradcovia uvedení v odsekoch 5 a 6 sa pri vykonávaní daňového poradenstva na území 	Slovenskej republiky riadia právnymi predpismi Slovenskej republiky a predpismi vydávanými komorou.“.

Poznámka pod čiarou k odkazu 4a znie: 
„4a) § 3 zákona č. 293/2007 Z. z.“.

12.	Za § 8 sa vkladá § 8a, ktorý vrátane nadpisu znie:

„§ 8a
Poskytovanie daňového poradenstva štátnymi príslušníkmi členských štátov

(1) Fyzická osoba uvedená v § 8 ods. 5, ktorá žiada o uznanie kvalifikačných predpokladov, postupuje podľa osobitného predpisu.4b)
(2) Fyzická osoba uvedená v odseku 1 musí preukázať, že je oprávnená poskytovať daňové poradenstvo v inom členskom štáte. 
(3) Pri uznávaní odbornej kvalifikácie postupuje komora podľa osobitného predpisu.4c)
(4) Ak bol rozhodnutím o uznaní odbornej kvalifikácie uložený kompenzačný mechanizmus, jedinou jeho formou je rozdielová skúška.3e)
(5) Daňový poradca uvedený v § 8 ods. 6 je pri poskytovaní daňového poradenstva povinný poskytnúť klientovi tieto informácie:
a) register, v ktorom je zapísaný a jeho registračné číslo alebo obdobný prostriedok identifikácie uvedený v registri, ak je zapísaný v obchodnom registri alebo v obdobnom verejnom registri,
b) názov a adresu príslušného kontrolného orgánu, profesijného združenia alebo podobného subjektu, u ktorého je zapísaný, ak podlieha činnosť povoľovaciemu režimu v inom členskom štáte,
c) profesijné označenie v inom členskom štáte alebo, ak také označenie neexistuje, dosiahnutú kvalifikáciu a členský štát, v ktorom bola získaná.“.
	
	Poznámky pod čiarou k odkazom 4b a 4c znejú:
	„4b) § 23 zákona č. 293/2007 Z. z. v znení neskorších predpisov.
	4c) § 24 zákona č. 293/2007 Z. z. v znení neskorších predpisov.“.

13.	V § 9 ods. 1 písm. c) sa nad slovom „zákona“ odkaz „4a)“ nahrádza odkazom „4d)“.

Poznámka pod čiarou k odkazu 4d znie: 
„4d) Napríklad zákon č. 200/1998 Z. z. o štátnej službe colníkov a o zmene a doplnení niektorých zákonov v znení neskorších predpisov, zákon č. 400/2009 Z. z. o štátnej službe a o zmene a doplnení niektorých zákonov v znení neskorších predpisov.“.

14.	V § 10 ods. 1 sa za slovo „osvedčením“ vkladajú slová „na výkon daňového poradenstva“.

15.	V § 10 odsek 5 znie:
„(5) O pozastavení výkonu daňového poradenstva podľa odseku 2 písm. a) a b) alebo podľa § 24 ods. 1 písm. c) komora informuje príslušný orgán iného členského štátu, v ktorom daňový poradca poskytuje daňové poradenstvo.“.

16.	V § 11 ods. 1 uvádzacej vete sa za slovo „osvedčenie“ vkladajú slová „na výkon daňového poradenstva“ a vypúšťajú sa písmená f) a h).

		Doterajšie písmeno g) sa označuje ako písmeno f).

17.	V § 11 odsek 2 znie:
„(2) Komora môže vyčiarknuť zo zoznamu a zrušiť osvedčenie na výkon daňového poradenstva daňovému poradcovi, ktorý
a) sa po dobu najmenej jedného roka nezúčastňoval na povinnom vzdelávaní daňových poradcov organizovanom komorou; to neplatí, ak má daňový poradca pozastavený výkon daňového poradenstva podľa § 10,
b) začal vykonávať činnosť podľa § 9 ods. 1 písm. b) alebo písm. c).“.

18.	§ 11 sa dopĺňa odsekom 3, ktorý znie:
„(3) O vyčiarknutí zo zoznamu podľa odseku 1 písm. b) až d) komora informuje príslušný orgán iného členského štátu, v ktorom daňový poradca poskytuje daňové poradenstvo.“.

19.	Poznámka pod čiarou k odkazu 5a znie:
„5a) § 67 zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení zákona č. 331/2011 Z. z.“.

20.	V § 20b ods. 1 písmeno c) znie:
„c) získal vysokoškolské vzdelanie druhého stupňa ekonomického alebo právnického zamerania na vysokej škole v Slovenskej republike3a) alebo má uznaný doklad o vysokoškolskom vzdelaní druhého stupňa ekonomického alebo právnického zamerania vydaný zahraničnou vysokou školou; výnimku zo vzdelania môže udeliť komora fyzickej osobe, ak má vysokoškolské vzdelanie iného zamerania, prípadne úplné stredné vzdelanie a má najmenej päť rokov ekonomickej praxe,“.

21.	V § 20c ods. 1 písmeno a) znie:
„a) zamestnanca ústredného orgánu štátnej správy a zamestnanca, ktorý vykonáva práce vo verejnom záujme na Finančnom riaditeľstve Slovenskej republiky, daňovom úrade, colnom úrade a Kriminálnom úrade finančnej správy alebo colníka a štátneho zamestnanca, ktorý vykonáva štátnu službu na Finančnom riaditeľstve Slovenskej republiky, daňovom úrade, colnom úrade a Kriminálnom úrade finančnej správy,4d)“.

22.	V § 20d sa slová „ods. 2“ nahrádzajú slovami „ods. 3“.

23.	V § 22 ods. 1 písm. b) sa vypúšťa slovo „činnosti“ a slovo „poradcu“ sa nahrádza slovom „poradenstva“.

24.	V § 24 ods. 1 písm. d) sa na konci pripájajú tieto slová: „na výkon daňového poradenstva“.

25.	Poznámka pod čiarou k odkazu 7 znie:
„7) § 38 Zákonníka práce v znení neskorších predpisov.“.

26.	V § 28 sa za slová „§ 5“ vkladá čiarka a slová „§ 8a ods. 1 a 2 alebo § 8 ods. 6 “.

27.	Poznámka pod čiarou k odkazu 8 znie:
„8) § 5 zákona č. 479/2009 Z. z. v znení neskorších predpisov.“.

28.	Za § 33 sa vkladajú § 33aa a 33ab, ktoré vrátane nadpisu znejú:  

„§ 33aa
Prechodné ustanovenia k úpravám účinným od 1. januára 2014 

(1) Konania začaté komorou pred 1. januárom 2014 sa dokončia podľa predpisov účinných do 31. decembra 2013.
(2) Osvedčenia na výkon daňového poradenstva vydané pred 1. januárom 2014 ostávajú v platnosti.

§ 33ab

Týmto zákonom sa preberajú právne záväzné akty Európskej únie uvedené v prílohe.“.

29.	Zákon sa dopĺňa prílohou, ktorá vrátane nadpisu znie:

							„Príloha 
k zákonu Slovenskej národnej rady č. 78/1992 Zb.
	
Zoznam preberaných právne záväzných aktov Európskej únie
	
Smernica Európskeho parlamentu a Rady 2006/123/ES z 12. decembra 2006 o službách na vnútornom trhu  (Ú. v. EÚ L 376, 27.12.2006).“.

					  Čl. II

Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie zákona Slovenskej národnej rady č. 78/1992 Zb. o daňových poradcoch a Slovenskej komore daňových poradcov ako vyplýva zo zmien a doplnení vykonaných zákonom Národnej rady Slovenskej republiky č. 249/1994 Z. z., zákonom Národnej rady Slovenskej republiky č. 101/1995 Z. z., zákonom Národnej rady Slovenskej republiky č. 378/1996 Z. z., zákonom č. 68/2005 Z. z., zákonom č. 136/2010 Z. z. a týmto zákonom.

Čl. III

		Tento zákon nadobúda účinnosť 1. januára 2014.